sukhrobnurali/uzbek-legal-corpus huggingface dataset:
TABIIY MONOPOLIYA SUBYEKTLARINING TOVARLARI (IShLARI, XIZMATLARI)GA NARXLAR (TARIFLAR) BELGILASh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2010-10-28)

Oʻzbekiston Respublikasining “Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2006-yil 10-oktabrdagi OʻRQ-59-son Qonunining 17-moddasiga muvofiq Vazirlar Mahkamasi qaror qiladi: 1. Vazirlar Mahkamasining “Tabiiy monopoliyalar toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2000-yil 21-sentabrdagi 364-son qarori bilan tasdiqlangan Tabiiy monopoliya subyektlarining tovarlari (ishlari, xizmatlari)ga narxlar (tariflar) belgilash tartibi toʻgʻrisidagi nizomning 2-bandidagi “va telekommunikatsiyalarning” soʻzlari chiqarib tashlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 2003 YIL 9 IYuLDAGI 308-SON QARORI BILAN TASDIQLANGAN QIMMATLI QOGʻOZLAR BOZORIDA KASBIY FAOLIYATNI (INVESTITSIYa INSTITUTLARINING QIMMATLI QOGʻOZLAR BOZORIDAGI FAOLIYATINI) LITSENZIYALASh TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2024-05-07)

Oʻzbekiston Respublikasi Prezidentining “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida” 2007-yil 7-noyabrdagi PQ-726-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2003-yil 9-iyuldagi 308-son qarori bilan tasdiqlangan Qimmatli qogʻozlar bozorida kasbiy faoliyatni (investitsiya institutlarining qimmatli qogʻozlar bozoridagi faoliyatini) litsenziyalash toʻgʻrisidagi nizom 3-bandining ikkinchi xatboshi (Oʻzbekiston Respublikasi QT, 2003-y., 7-son, 60-modda) quyidagi tahrirda bayon qilinsin: “Bank faoliyatini amalga oshirish uchun litsenziyaga ega boʻlgan tijorat banklari qimmatli qogʻozlar bozorida investitsiya vositachisi, investitsiya aktivlarini boshqaruvchi va investitsiya konsultanti sifatida kasbiy faoliyatni amalga oshirishga haqlidirlar. Bunda tijorat banklari tomonidan faoliyatning koʻrsatib oʻtilgan turlarini amalga oshirish uchun litsenziya olish talab qilinmaydi”. 2. Oʻzbekiston Respublikasi Markaziy banki Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bilan birgalikda bir oy muddatda banklarning qimmatli qogʻozlar bozorida investitsiya vositachisi, investitsiya aktivlarini boshqaruvchi va investitsiya konsultanti sifatida kasbiy faoliyatni amalga oshirishiga talablarni nazarda tutuvchi normativ-huquqiy hujjatni ishlab chiqsin va tasdiqlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
“OʻZBEKISTON RESPUBLIKASI BOSh PROKURATURASI HUZURIDAGI SOLIQ, VALYUTAGA OID JINOYATLARGA VA JINOIY FAOLIYATDAN OLINGAN DAROMADLARNI LEGALLAShTIRIShGA QARShI KURAShISh DEPARTAMENTIDA YAGONA AXBOROT-KOMPYuTER TARMOGʻINI TAShKIL ETISh” LOYIHASINING TEXNIK-IQTISODIY HISOB-KITOBINI TASDIQLASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari toʻgʻrisida” 2006-yil 21-apreldagi PQ-331-son qarorini bajarish yuzasidan hamda Vazirlar Mahkamasining “Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamentida yagona axborot-kompyuter tarmogʻini tashkil etish chora-tadbirlari toʻgʻrisida” 2006-yil 23-iyundagi 123-son qaroriga muvofiq Vazirlar Mahkamasi qaror qiladi: 1. “Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamentida yagona axborot-kompyuter tarmogʻini tashkil etish” loyihasining texnik-iqtisodiy hisob-kitobi ilovaga* muvofiq tasdiqlansin. 2. Belgilab qoʻyilsinki, loyihaning texnik-iqtisodiy koʻrsatkichlarini maqbullashtirish hisobiga boʻshagan mablagʻlar loyihani amalga oshirish uchun olib kelinadigan asbob-uskunalar uchun bojxona toʻlovlari toʻlashga yoʻnaltiriladi. 3. Belgilansinki, dollar kursining oshishi munosabati bilan loyihani amalga oshirish yuzasidan ajratilgan mablagʻlardan ortiqcha qoʻshimcha sarf-xarajatlar Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamentining budjetdan tashqari manbalari hisobiga qoplanadi. 4. Oʻzbekiston Respublikasi Moliya vazirligi 2008-yildan boshlab har yili Oʻzbekiston Respublikasi Davlat budjeti loyihasini tuzishda Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamentiga yagona axborot-kompyuter tarmogʻini saqlash uchun foydalanish xarajatlarini toʻlashga budjet mablagʻlari ajratishni nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va A.N. Aripov zimmasiga yuklansin.
“TABIIY MONOPOLIYALAR TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2023-10-04)

1-modda. Oʻzbekiston Respublikasining 1997-yil 24-aprelda qabul qilingan “Tabiiy monopoliyalar toʻgʻrisida”gi 398-I-sonli Qonuniga (Oʻzbekiston Respublikasining 1999-yil 19-avgustda qabul qilingan 815-I-sonli Qonuni bilan tasdiqlangan tahririda) (Oʻzbekiston Respublikasi Oliy Majlisining Axborotnomasi, 1999-yil, № 9, 212-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 536-modda) quyidagi oʻzgartish va qoʻshimchalar kiritilsin: 1) 4-moddaning birinchi qismi quyidagi mazmundagi sakkizinchi xatboshi bilan toʻldirilsin: “transport terminallari xizmatlari”; 2) 10-modda: quyidagi mazmundagi uchinchi xatboshi bilan toʻldirilsin: “tabiiy monopoliyalar tarmoqlarini tarkibiy jihatdan oʻzgartirish dasturlarini ishlab chiqadi va amalga oshiradi”; uchinchi—toʻqqizinchi xatboshilari tegishincha toʻrtinchi—oʻninchi xatboshilar deb hisoblansin; 3) 11-moddaning ikkinchi qismi quyidagi tahrirda bayon etilsin: “Nazorat vazifalarini amalga oshirish chogʻida monopoliyaga qarshi organ tomonidan olingan materiallar, shu jumladan tabiiy monopoliya subyektlari faoliyatini tekshirish va tahlil qilishga doir materiallar, shuningdek yuridik va jismoniy shaxslar, davlat va xoʻjalik boshqaruvi organlari, mahalliy davlat hokimiyati organlarining murojaatlari hamda prokuratura organlarining taqdimnomalari tabiiy monopoliyalar toʻgʻrisidagi qonun hujjatlarini buzganlik toʻgʻrisidagi ishlarni koʻrib chiqish uchun asos boʻladi”; 4) 14-moddaning birinchi qismi quyidagi tahrirda bayon etilsin: “Tabiiy monopoliyalar subyektlari quyidagi huquqlarga ega: realizatsiya qilingan tovarlar haqini toʻlashni taʼminlamayotgan isteʼmolchilarga xizmat koʻrsatishni qonun hujjatlarida belgilangan tartibda rad etish; tabiiy monopoliya sharoitlarida realizatsiya qilinadigan tovarlar narxlarini (tariflarini) vakolatli organni xabardor qilgan holda, barcha isteʼmolchilar uchun bir vaqtning oʻzida pasaytirish”; 5) 15-moddaning birinchi qismi quyidagi mazmundagi yettinchi va sakkizinchi xatboshilar bilan toʻldirilsin: “narxlar (tariflar) yoki ularning eng yuqori (eng past) darajalari tasdiqlanayotganda hisobga olinadigan asosiy vositalarni qonun hujjatlarida belgilangan tartibda tanlov asosida xarid qilish; tabiiy monopoliya sharoitlarida tovarlar ishlab chiqarish (realizatsiya qilish) uchun amalga oshiriladigan toʻgʻridan toʻgʻri xarajatlarning alohida-alohida hisobini yuritish”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“OʻZBEKISTON RESPUBLIKASI TOVAR XOM-AShYo BIRJASI TOMONIDAN PAXTA ShROTI VA ShELUXASINI SOTISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2008-11-28)

Yirik qorakoʻlchilik, nasldor chorvachilik va parrandachilik xoʻjaliklarini paxta shroti va sheluxasi bilan oʻz vaqtida va toʻlaqonli taʼminlash maqsadida qaror qilamiz: 1. Ilovaga* muvofiq Oʻzbekiston Respublikasi Iqtisodiyot vazirligi, Moliya vazirligi va Davlat mulkini boshqarish davlat qoʻmitasining 2006-yil 16-avgustdagi 5, 72, 01/OʻzRTSB-01-son qarori bilan tasdiqlangan “Oʻzbekiston Respublikasi Tovar xom-ashyo birjasi tomonidan paxta shroti va sheluxasini sotish tartibi”ga (2006-yil 25-sentabr, roʻyxat raqami 1623 — Oʻzbekiston Respublikasi qonun hujjatlari toʻplami, 2006-yil, 39-son, 391-modda) oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XORIJIY INVESTORLAR TOMONIDAN OʻZ IShLAB ChIQARISh EHTIYoJLARI UChUN OʻZBEKISTON RESPUBLIKASIGA OLIB KIRILADIGAN MOL-MULKKA NISBATAN BOJXONA IMTIYoZLARINI QOʻLLASh TARTIBI TOʻGʻRISIDA
(resolution, 2012-12-30)

Oʻz ehtiyojlari uchun Oʻzbekiston Respublikasi hududiga zamonaviy texnologiyalar va asbob-uskunalar, ularga butlovchi buyumlar, shuningdek xomashyo va materiallar olib kirayotgan xorijiy investorlar uchun qonun hujjatlarida nazarda tutilgan imtiyozlarni tartibga solish maqsadida Vazirlar Mahkamasi qaror qiladi: 1. Quyidagilar: “Boj tarifi toʻgʻrisida”gi Oʻzbekiston Respublikasi Qonunining 33-moddasi birinchi qismining oʻn uchinchi xatboshiga va “Chet el investitsiyalari toʻgʻrisida”gi Oʻzbekiston Respublikasi Qonunining 12-moddasi oltinchi qismiga muvofiq xorijiy investorlar tomonidan Oʻzbekiston Respublikasiga oʻz ishlab chiqarish ehtiyojlari uchun olib kiriladigan mol-mulkka bojxona boji solinmasligi; xorijiy investorlar Oʻzbekiston Respublikasi hududida oʻz ishlab chiqarish faoliyatini, qoidaga koʻra, xorijiy investitsiyalar ishtirokidagi korxonalar tashkil etish yoʻli bilan amalga oshirishi maʼlumot uchun qabul qilinsin. 2. Xorijiy investorlar tomonidan oʻz ishlab chiqarish ehtiyojlari uchun olib kiriladigan mol-mulk bojxona boji solishdan ozod etilishi boʻyicha imtiyozlar xorijiy investitsiyalar ishtirokidagi korxonalarga ham joriy etilganligi nazarda tutilsin. 3. Belgilab qoʻyilsinki, xorijiy investorlar tomonidan oʻz ehtiyojlari uchun Oʻzbekiston Respublikasiga olib kiriladigan mol-mulkni bojxona boji solishdan ozod etish boʻyicha imtiyozlar 2008-yil 1-yanvardan boshlab ustav sarmoyasida xorijiy investorning ulushi kamida 33 foiz boʻlgan xorijiy investitsiyalar ishtirokidagi korxonalarga nisbatan amal qiladi. 4. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Adliya vazirligi, Moliya vazirligi, Iqtisodiyot vazirligi va Davlat bojxona qoʻmitasi bilan birgalikda ikki hafta muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“OʻZBEKISTON RESPUBLIKASI DAVLAT BUDJETI GʻAZNAChILIK IJROSI BUXGALTERIYA HISOBINING YAGONA HISOBLAR REJASINI TASDIQLASh HAQIDA”GI OʻZBEKISTON RESPUBLIKASI MOLIYA VAZIRINING BUYRUGʻIGA OʻZGARTIRISh KIRITISh TOʻGʻRISIDA
(order, 2012-01-01)

Oʻzbekiston Respublikasining “Davlat budjeti gʻazna ijrosi toʻgʻrisida”gi Qonuniga hamda Oʻzbekiston Respublikasi Prezidentining 2005-yil 14-iyundagi “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida”gi PF-3618-sonli Farmonining 1-ilova, IV boʻlim, 6-bandi ijrosini amalga oshirish maqsadida (Oʻzbekiston Respublikasi qonun hujjatlari toʻplami, 2005-y., 23-24-son, 166-modda) va Oʻzbekiston Respublikasi Prezidentining 2007-yil 28-fevraldagi PQ-594-son “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-y., 9-10-son, 82-modda) asosan buyuraman: 1. Oʻzbekiston Respublikasi Davlat budjeti gʻaznachilik ijrosi buxgalteriya hisobining yagona hisoblar rejasini tasdiqlash haqidagi Oʻzbekiston Respublikasi moliya vazirining 2006-yil 7-apreldagi 37-son buyrugʻining (2006-yil 3-may, roʻyxat raqami 1570 — Oʻzbekiston Respublikasi qonun hujjatlari toʻplami, 2006-y., 18-son, 159-modda) 3-bandida “2008” raqamlari “2010” raqamlari bilan almashtirilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2007-12-05)

1. Oʻzbekiston Respublikasi bilan Turkmaniston oʻrtasida 2008—2012-yillardagi iqtisodiy hamkorlik haqida 2007-yil 18-oktabr kuni Ashxobod shahrida imzolangan Shartnoma tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
TIJORAT BANKLARIDA LIZING OPERATSIYALARINI AMALGA OShIRISh VA ULARNING BUXGALTERIYA HISOBINI YURITISh TARTIBI TOʻGʻRISIDA NIZOMGA OʻZGARTIRISh KIRITISh HAQIDA
(resolution, 2023-02-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”, “Banklar va bank faoliyati toʻgʻrisida”, “Lizing toʻgʻrisida”gi qonunlari hamda Oʻzbekiston Respublikasi Prezidentining 2007-yil 5-noyabrdagi “Hosildorligi past boʻlgan yerlarda davlat ehtiyojlari uchun qishloq xoʻjaligi mahsulotlari yetishtiruvchi fermer xoʻjaliklarini qoʻllab-quvvatlash chora-tadbirlari toʻgʻrisida” PQ-725-sonli Qarori asosida Markaziy bank Boshqaruvi qaror qiladi: 1. Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisida nizomga (2006-yil 27-dekabr, roʻyxat raqami 1648 — Oʻzbekiston Respublikasi qonun hujjatlari toʻplami, 2006-yil, 51-52-son, 523-modda) ilovaga muvofiq oʻzgartirish kiritilsin. 2. Ushbu qaror 2008-yilning 1-yanvaridan kuchga kiritilsin. 16-bandning ikkinchi xatboshi quyidagi tahrirda bayon etilsin: “Fermer xoʻjaliklariga hamda Qoraqalpogʻiston Respublikasi va Xorazm viloyatidagi mashina-traktor parklariga qishloq xoʻjaligi mashinalarini lizingga berish borasidagi lizing shartnomalari 10 yilgacha boʻlgan muddatga tuziladi”.
HISOB-KITOBLAR MAʼLUMOTNOMASINI RASMIYLAShTIRISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2013-01-01)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Valyutani tartibga solish toʻgʻrisida” (yangi tahriri), “Davlat bojxona xizmati toʻgʻrisida”gi qonunlariga muvofiq Markaziy bank Boshqaruvi hamda Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Markaziy banki Boshqaruvi hamda Davlat bojxona qoʻmitasining 2002-yil 24-apreldagi 215-V va 02/19-10-sonli qarori bilan tasdiqlangan “Hisob-kitoblar maʼlumotnomasini rasmiylashtirish tartibi toʻgʻrisidagi nizom”ga (2002-yil 14-may, roʻyxat raqami 1137 — Meʼyoriy hujjatlar axborotnomasi, 2002-yil, 9-son) ilovaga muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. 1. 3-bandning birinchi xatboshisi quyidagi tahrirda bayon etilsin: “Eksport qilinadigan tovarlarning bojxonada rasmiylashtirilishiga faqat toʻldirilgan hisob-kitoblar maʼlumotnomasi mavjud boʻlgan holdagina yoʻl qoʻyiladi. Oʻzbekiston Respublikasi hududidan tashqarida joylashgan omborlardan FOB, EX Warehouse shartlarida markazlashtirilgan holda yuklab joʻnatish, milliy valyuta — soʻmda toʻlov amalga oshirish sharti bilan birja va yarmarka savdolarida tuzilgan kontraktlar boʻyicha hamda chet el valyutasida toʻlov amalga oshirish sharti bilan Oʻzbekiston Respublikasi tovar, xomashyo birjasida tuzilgan eksport shartnomalari boʻyicha yuklab joʻnatish bundan mustasno”.
Axborotning kriptografik himoya vositalarini loyihalashtirish, tayyorlash, ishlab chiqarish, realizatsiya qilish, taʼmirlash va ulardan foydalanish faoliyatini litsenziyalash toʻgʻrisidagi nizomni tasdiqlash haqida
(resolution, 2022-07-22)

“Oʻzbekiston Respublikasi Oliy Majlisining 2001-yil 12-mayda qabul qilingan “Amalga oshirilishi uchun litsenziyalar talab qilinadigan faoliyat turlarining roʻyxati toʻgʻrisida”gi 222-II-sonli Qarorining 1-ilovasiga oʻzgartirish va qoʻshimchalar kiritish haqida” Oʻzbekiston Respublikasining OʻRQ-102-son Qonuniga hamda Oʻzbekiston Respublikasi Prezidentining “Oʻzbekiston Respublikasida axborotning kriptografik himoyasini tashkil etish chora-tadbirlari toʻgʻrisida” 2007-yil 3-apreldagi PQ-614-son qaroriga muvofiq Vazirlar Mahkamasi qaror qiladi: 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov va Milliy xavfsizlik xizmati raisi R.R. Inoyatov zimmasiga yuklansin.
PAXTA TOLASINI RESPUBLIKANING IChKI ISTEʼMOLChILARIGA SOTIShNI TAKOMILLAShTIRISh VA TOʻQIMAChILIK SANOATINI RIVOJLANTIRISh ChORA-TADBIRLARI TOʻGʻRISIDA
(resolution, 2021-04-30)

Paxta tolasining yuqori likvidli resurslaridan oqilona va samarali foydalanish, shuningdek sifatli, eksportga yoʻnaltirilgan, xalqaro standartlarga javob beradigan toʻqimachilik mahsulotlari ishlab chiqarishni taʼminlash maqsadida: 1. Belgilansinki, paxta tolasi uni qayta ishlash boʻyicha ishlab chiqarish quvvatiga ega boʻlgan mahalliy toʻqimachilik korxonalariga birja savdolari orqali milliy valyutada, “Davlat belgisi” DIChB, “Oʻzpaxtasanoat” AJ va Oʻzbekiston koʻrlar jamiyati korxonalari hamda Oʻzbekiston Respublikasi Ichki ishlar vazirligi Jazoni ijro etish bosh boshqarmasi muassasalariga texnologik ehtiyoj va mavjud ishlab chiqarish quvvatlari doirasida toʻgʻridan toʻgʻri shartnomalar boʻyicha realizatsiya qilinadi. 2. Oʻzbekiston Respublikasi Vazirlar Mahkamasining 2004-yil 25-martdagi 141-sonli qarori 5-bandida nazarda tutilgan, “Oʻzbekyengilsanoat” DAK korxonalariga ichki bozorda yarim tayyor toʻqimachilik mahsulotlarini (kalava, gazmol, trikotaj polotno va paxtani yigirish chiqindilarini) shartnoma tuzish paytida tarkib topgan jahon narxlaridan past boʻlmagan narxlarda erkin muomaladagi valyutaga (qoʻshilgan qiymat soligʻi nulinchi stavka boʻyicha qoʻshib hisoblangan holda) sotib olishga ruxsat berish boʻyicha imtiyozlar muddati 2011-yilning 1-yanvarigacha uzaytirilsin, bunda ushbu yarim tayyor mahsulotlardan ishlab chiqariladigan mahsulotlarning kamida 80 foizi eksportga yoʻnaltirilishi nazarda tutilsin. 3. Belgilansinki, respublikaning: umumiy realizatsiya hajmida 80 foiz va undan ortiq foiz tayyor toʻqimachilik mahsulotini; umumiy realizatsiya hajmida 60 foiz va undan ortiq foiz toʻqimachilik yarim tayyor mahsulotlarini (kalava ip, gazlama, trikotaj polotno) erkin muomaladagi valyutaga sotuvchi toʻqimachilik sanoati korxonalari mol-mulk soligʻi toʻlashdan 2016-yilning 1-yanvarigacha boʻlgan davrga ozod qilinadi. 4. Oʻzbekiston Respublikasi Adliya vazirligi manfaatdor vazirlik va idoralar bilan birgalikda bir oy muddatda qonunchilikka ushbu qarordan kelib chiqadigan oʻzgartishlar toʻgʻrisida Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI BANK TIZIMIDA DASTURIY TAʼMINOTLARDAN FOYDALANIShGA RUXSAT BERISh TARTIBINI TASDIQLASh TOʻGʻRISIDAGI QARORNI OʻZ KUChINI YOʻQOTGAN DEB HISOBLASh HAQIDA
(resolution, 2007-11-20)

“Oʻzbekiston Respublikasining Markaziy banki toʻgʻrisida”gi Qonunga muvofiq Oʻzbekiston Respublikasi Markaziy banki Boshqaruvi qaror qiladi: Markaziy bank Boshqaruvining 1999-yil 29-oktabrdagi 20/5-sonli “Oʻzbekiston Respublikasi bank tizimida dasturiy taʼminotlardan foydalanishga ruxsat berish Tartibini tasdiqlash toʻgʻrisida”gi qarori (1999-yil 21-dekabr, roʻyxat raqami 856) oʻz kuchini yoʻqotgan deb topilsin.
OʻZBEKISTON RESPUBLIKASI PREZIDENTI VA OʻZBEKISTON RESPUBLIKASI VAZIRLAR MAHKAMASINING AYRIM QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Aksiz soligʻiga tortiladigan ayrim turdagi tovarlarning Oʻzbekiston Respublikasi hududi orqali tranzit yoʻli bilan olib oʻtilishini yanada tartibga solish chora-tadbirlari toʻgʻrisida” 2007-yil 4-oktabrdagi PQ-703-sonli qaroriga muvofiq: 1. Quyidagilar: Oʻzbekiston Respublikasi Vazirlar Mahkamasining “Alkogolli va tamaki mahsulotlarini chetdan keltirish, ishlab chiqarish va sotish ustidan davlat nazoratini kuchaytirishga doir qoʻshimcha chora-tadbirlar toʻgʻrisida” 1998-yil 4-avgustdagi 331-sonli qarorining 1-bandi; “Oʻzbekiston Respublikasi Vazirlar Mahkamasining “Alkogolli va tamaki mahsulotlarini chetdan keltirish, ishlab chiqarish va sotish ustidan davlat nazoratini kuchaytirishga doir qoʻshimcha chora-tadbirlar toʻgʻrisida” 1998-yil 4-avgustdagi 331-sonli qaroriga qoʻshimcha kiritish haqida” Oʻzbekiston Respublikasi Prezidentining 2006-yil 14-iyuldagi PQ-415-sonli qarori oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASIDA KOREYA EKSPORT-IMPORT BANKI VAKOLATXONASINI OCHISH TOʻGʻRISIDA
(resolution, 2022-04-05)

Bank va investitsiya sohalarida hamkorlikni kengaytirish va mustahkamlash, shuningdek Oʻzbekiston Respublikasi hamda Koreya Respublikasi iqtisodiyotini integratsiyalash maqsadida Vazirlar Mahkamasi qaror qiladi: 1. Koreya eksport-import bankining Oʻzbekiston Respublikasi hududida vakolatxona ochish toʻgʻrisidagi taklifi qabul qilinsin. 2. Oʻzbekiston Respublikasi Markaziy bankiga Koreya eksport-import banki vakolatxonasini qonun hujjatlarida belgilangan tartibda roʻyxatdan oʻtkazish tavsiya etilsin. 3. Belgilab qoʻyilsinki, Koreya eksport-import banki vakolatxonasi oʻz faoliyatini Oʻzbekiston Respublikasining qonunchiligiga hamda Oʻzbekiston Respublikasi Markaziy bankining normativ hujjatlariga muvofiq amalga oshiradi. 4. Oʻzbekiston Respublikasi Markaziy banki va Moliya vazirligi Koreya eksport-import banki bilan hamkorlikni yanada kengaytirish va mustahkamlash hamda bankning Toshkent shahridagi vakolatxonasi faoliyatiga koʻmaklashish chora-tadbirlari amalga oshirilishini taʼminlasinlar. 5. Toshkent shahar hokimligi Koreya eksport-import banki vakolatxonasiga ofis uchun bino berish bilan bogʻliq masalalarni hal etishda amaliy yordam koʻrsatsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov hamda Oʻzbekiston Respublikasi Markaziy banki raisi F.M. Mullajonov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “MEHNATGA HAQ TOʻLAShNING YAGONA TARIF SETKASINI YANADA TAKOMILLAShTIRISh TOʻGʻRISIDA” 2006 YIL 26 OKTYABRDAGI 218-SON QARORIGA OʻZGARTIRISh KIRITISh HAQIDA (OʻZBEKISTON RESPUBLIKASI PREZIDENTINING “ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA” 2007-YIL 23 OKTYABRDAGI PF-3931-SON FARMONI)
(decree, 2009-08-01)

Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2007-yil 23-oktabrdagi PF-3931-son Farmoniga muvofiq Vazirlar Mahkamasi qaror qiladi: Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qarorining 1-bandidagi “15525” raqami “18630” raqami bilan almashtirilsin.